લુણાવાડા: લુણાવાડામા઼ શનિવારે રાત્રી દરમિયાન કુખ્યાત આરોપી સાજીદ ઉર્ફે રાબડીને પકડવા જતાં તેણે પોલીસ ઉપર વળતો હુમલો કરતાં પોલીસે જવાબી કાર્યવાહી કરવા ક્રોસ ફાયરીંગ કરતા આરોપી રાબડીને ગોળી વાગતાં તેનું ઘટના સ્થળે મોત હતું. તેના મૃતદેહને લુણાવાડાની કોટેજ હોસ્પીટલ ખાતે લઇ જવામાં આવ્યો હતો. પરંતુ લુણાવાડા જનરલ હોસ્પિટલ ખાતે બેલેસ્ટિક અને ફોરેન્સિક સુવિધા ના હોવાના કારણે રાબડીના મૃતદેહનું પોસ્ટમોર્ટમ માટે વડોદરાની સયાજીમાં કરાશે જ્યાં તજજ્ઞ તબીબોની ટીમ દ્વારા વિડીયો રેકોર્ડિંગ સાથે પેનલ પીએમ કરશે તેવું જાણવા મળેલ છે.